
	[bookmark: nev]MÁTÉ ZSOLT
Történelem-informatika tanári mesterszak
MA, 7. félév
Pécsi Tudományegyetem
Bölcsészettudományi Kar
	






Témavezető:
	Dr. Fischer Ferenc
egyetemi tanár, PTE BTK




Kádár János és Nyikita Sz. Hruscsov az ENSZ Közgyűlésének XV. Ülésszakán 1960-ban

1960 jelentős év volt a nemzetközi kapcsolatok történetében. Ekkor tűnik el Camp David szelleme és válik ellenségesebbé az amerikai-szovjet viszony. Ebben az évben nyeri el önállóságát több korábbi gyarmati ország. Ekkorra válik nyilvánvalóvá a kínai-szovjet szakítás. Ezek mind befolyásolták az ENSZ Közgyűlésének XV. ülésszakát.
Dolgozatomban Kádár János és Nyikita Sz. Hruscsov, a Közgyűlésen való részvételét vizsgálom. A kutatáshoz felhasználtam az Eisenhower és Nixon Elnöki Könyvtárak levéltári iratait, több memoárt és a Magyar Nemzeti Levéltár és az Állambiztonsági Szolgálatok Történeti Levéltárának vonatkozó dokumentumait is. A dolgozatbhoz mellékeltem a Szergej Hruscsovval és Hollai Imrével készített interjúm vonatkozó részeit is. Illetve, a korabeli sajtóvisszhang is előkerül a műben a The New York Times, a Pravda és a Népszabadság cikkeinek felhasználásával.
A vizsgált kérdések közé tartozik a dolgozatban a keleti blokk országainak együttműködése nemzetközi kérdésekben. Továbbá vizsgálatom tárgyát képezte még, hogy mennyire befolyásolták a szovjet célkitűzések a magyar célokat. Mint a levéltári iratokból kiderült, a magyar diplomácia saját feladata volt a magyar kérdés rendezése illetve ezáltal a kelet-nyugati kapcsolatok javítása. A magyar olvasóközönség a sajtóból nem kapott objektív tájékoztatást, mert többször olvashattak Kádárt támogató emigránsokról, mint ellene tüntetőkről. Az ügynökjelentésekből kiderült, hogy a nyugati rádióadásoknak köszönhetően viszont sokan ismerték az elhallgatott részleteket.
Amerikai levéltári forrásoknak köszönhetően sikerült a szovjet célok hatását is felmérnem, ugyanis egyes memorandumokból és levelekből kiderül, hogy Hruscsov javaslatait többször megvitatták az amerikai kormányzatban és többel egyet is értettek. Mindez a sajtóban nem jelent meg. Eisenhower más állam- és kormányfőkkel folytatott tárgyalásain megvitatták a szovjet javaslatokat.
Ezek mellett a látogatás egyes eseményeinek ismertetem a már megnevezett sajtótermékek cikkein keresztül. Ezekből kiderül, hogy az amerikai napilapban jelent meg a legtöbb karikatúra és cikk az eseményekről és, hogy a magyar sajtóban több cikk jelent meg Hruscsovról, mint Kádár Jánosról. Végül, a nemzetközi szakirodalomban egy eddig nem ismertetett elemét is bemutatom a dolgozatomban, vagyis a New Yorkban folytatott tüntetéseket.
Dolgozatomhoz mellékeltem fényképeket, diagramokat, karikatúrákat, levéltári iratokat és interjú részleteket is.



